VikipeediA 

Tolai keel 


See artikkel vajab toimetamist. (Juuni 2015 ) 

Palun aita artiklit toimetada (https://et.wikipedia. 0 rg/w/index. php?title=Tolai_keel& 
action=edit). (Kuidas ja millal see märkus eemaldada?) 


Tolai ehk kuanua keelt räägib Paapua Uus-Guinea tolai 
rahvas. Tolaid ise viitavad oma keelele kui tinata tuna 
('päriskeel'), kuana tuleneb ramoaina keelest (samuti 
Patpatar-Tolai keel) ja tähendab 'koht seal'. Ethnologue^'is 
mainitakse keele nimekujuna veel ka Blanche Bay (tegu on 
Blache'i lahe ääres räägitava keelega), Gunantuna 'inimene' 
ja Tuna (viimased kaks on tõenäoliselt tina tuna teisenenud 
või lühendatud variandid) J 2 ^ 

Tolai keelt kõneleb esimese keelena umbes 61 000 (SIL 
1991)J^ ja teise keelena umbes 20 000 inimest Uus- 
Britannia saarel. Vastupidi paljudele Paapua Uus-Guinea 
keeltele ei ole tolai keel väljasuremisohus. Seda keelt 
peetakse prestiižseks ning kahes suures Ida-Uus-Britannia 
keskuses (Kokopo ja Rabaul) on see peamiseks 
suhtluskeeleks. 

Kõige vanem tolai keelt käsitlev teatmik on 1912. aastast pärinev saksakeelne "Praktisches Handbuch zur 
Erlernung der Nordgazellen-Sprache", mille autoriks on P. Bley. 1962. aastal ilmus ingliskeelne tolai keele 
õpik "Tolai Language Course" (108 lk), mille autorid on Karl J. Franklin ja Harland B. Kerrtü. 1974. aastal 
ilmus õpiku täiendatud versioonel WALSi andmetel on kõige uuem tolai keele (põhjalikum) käsitlus 1984. 
aastal ilmunud Ulrike Moseli "Tolai Syntax and its Historical Development"^. 

Tolai keelt räägitakse Paapua Uus-Guineas Ida-Uus-Britannia provintsis, mis asub Uus-Britannia saare 
kirdeosas Gaselli (in. k Gazelle ) poolsaarel. Tolai keel on provintsi levinuim keel (kokku kõneldakse 
provintsis 16 erinevat Austroneesia keelt). 


Keeleinfo 


Tolai keel kuulub Austroneesia hõimkonna Kesk-Ida-Austroneesia keelkonna Mesomelaneesia keelte 

huikaja 

Tolai keeles on erinevaid hääldusvariante. Tolai on võimeline eristama isikut, kes pärineb Boava külast, 
isikust, kes elab Kabakada külas, pelgalt selle järgi, kuidas nad räägivad kuanua keelt. Sõltumata dialektist, 
hääldatakse tähte a kahel eri viisil. Esimesel juhul hääldub see kui er ingliskeelses sõnas her, teisalt kui a 
ingliskeelses sõnas art. Näiteks mõlemaid a-tähed sõnas Rabaul hääldavad nii vanad kui ka noored er-ina.^ 

Suulises keeles esineb Tolai alfabeedi variatsioone. Näiteks Bowava külas (Lungalunga) on dialektis olemas 
h ja s, kuid need puuduvad Kabakada'sJ 9 ^ 

Tolai keel kasutab ladina alfabeeti ja selles on 19 tähte (a, b, d, e, g, h, i, k, 1, m, n, o, p, r, s, t, u, v, w). Sõnu 
on lihtne hääldada, kuna tegemist on peamiselt häälikkirjaga^ 10 ^ 

Tolai keel kaotas foneemi /s/. Näiteks on sõna 'päike' Lõuna-Uus-Iirimaal kõneldavates lähisuguluskeeltes 
kesakese, mis on tolai keeles taandunud kujule keake. Siiski on Isi keelde tagasi tulnud hulgaliste inglise ja 
tok-pisini laensõnade kaudu. 


Asesõnad 

Tolai asesõnadel on neli võimalust märkida arvu (ainsus, duaal, triaal ja mitmus), kolm isikut (esimene, teine 
ja kolmas isik) ja inklusiivsuse/eksklusiivuse eristus. Sugusid ei eristata. 



Ainsus 

Duaal 

Triaal 

Mitmus 

esimene eksklusiiv 

iau 

(a)mir 

(a)mital 

avet 

(mina) 

(tema ja mina) 

(nemad mõlemad ja mina) 

(kõik nemad ja mina) 

esimene inklusiiv 

- 

dor 

(sinaja mina) 

datal 

(teie mõlemad ja mina) 

dat 

(teie kõik ja mina) 

2nd 

u 

(a)mur 

(a)mutal 

avat 

(sina) 

(teie kaks) 

(teie kolm) 

(teie kutid) 

3rd 

ia 

dir 

dital 

diat 

(tema) 

(nemad kaks) 

(nemad kolm) 

(nemad) 


Mitmuslikud asesõnad kaotavad oma viimase -t, kui kasutatakse verbi ees. 'Da vana!' - 'Lähme!', 'Pa ave 
gire.' - 'Me ei näinud', 'Dia tar pot' - 'Nad on juba kohal.' 


Arvsõnad 

Glosbe sõnaraamat 11 ^ ja zompist.com^ 12 ^ annavad tolai keele arvsõnadele tähendusi järgnevalt. 





Arv 

Tolai 


1 

tikai 



dir 

(mõlemad, kaks) 

2 

(a)urua 

(kaks) 


mur 

(teie mõlemad / järgne / tagapool) 


(a)utul 

(kolm) 

3 

dital 

(trio, need kolm) 

4 

(a)ivat 


5 

(a)ilima 


6 

(a)läptikai 


7 

(a)lävurua 


8 

(a)lävutul 


9 

(a)lävuwat 


10 

(a)vinum 



Süntaks 

Tavaline tolai sõnajärg on SVO (subjekt-verb-objekt). 

Prefiks ni-'ga seondub huvitav fenomen - see muudab verbi nimisõnaks ja toob seeläbi keelde 
irregulaarsuse. Tavaliselt lisatakse prefiks verbi algusse, nt 

■ laun 'elama' -> a nilaun 'elu'; 

■ ian 'sööma' -> a nian 'toit'; 

■ aring 'palvetama' -> a niaring 'palve'. 

Kuid 

■ varubu 'võitlema' -> a vinarubu 'võitlus'; 

■ tata 'rääkima' -> a tinata 'keel'; 

■ mamai 'beetlipähklit närima' -> a minamai 'närimiseks mõeldud beetlipähklite (väike varu)'. 

Nendel juhtudel muutub prefiks ni- infiksiks -in- ja lisatakse algse verbifoneemi järele. Võib ka ütelda, et 
lisandub prefiks ni-, kuid algne verbifoneem vahetab kohad prefiksis oleva n-iga. 


Keelenäide 


See mees läks jahile koos oma koeraga. 

nam 

ra 

tutana 

/ 

ga 

rovoi 

ma 

ra 

pap 

DEM 

ART 

mees 

3 SG 

PFV 

jaht 

koos 

ART 

koer 





Terengai ja tema koer läksid jahile. 

Terengai 

dir 

rovoi 

ma 

ra 

pap 

Terengai 

3 DU 

jaht 

ja/koos 

ART 

koer 


[13] 


Tolai jatok-pisin 

Tolai on üks suurimaid tok-pisini substraatsõnade allikas. Järgnevalt mõned tavalisemad tok-pisini sõnad, 
mis pärinevad suure tõenäosusega tolai keelest või on sellega väga lähedalt seotud. 

■ buai - beetlipähkel 

■ diwai (sõnast dawai ) - puu, mets 

■ guria - maavärin 

■ kawawar (sõnast kavavar) - ingver 

■ kiau - muna 

■ lapun - vanem isik 

■ liklik (sõnast ikilik) - väike 

■ umben (sõnast uben) - kalavõrk 

Samas on tok-pisin osaliselt asendanud tolai omasõnu (nt kübar sõnaga braun 'pruun' ja aingau sõnaga 
vilivil 'jalgratas'). 

Pärit leheküljelt "https://et.wikipedia.org/w/index.php?title=Tolai_keel&oldid=5458663" 


Selle lehekülje viimane muutmine: 00:54, 30. september 2019. 

Tekst on kasutatav vastavalt Creative Commonsi litsentsile "Autorile viitamine + jagamine samadel tingimustel"; sellele 
võivad lisanduda täiendavad tingimused. Täpsemalt vaata Wikimedia kasutamistingimustest. 







